
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 159 

29 Ιανουάριου 2013 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και Συγκρότηση Ομάδας Ελέγχου για τη 
διενέργεια ελέγχου της ΕΔΕΑ στο σύστημα δι¬ 
αχείρισης και ελέγχου του φορέα: «ΥΠΟΥΡΓΕΙΟ 
ΑΝΑΠΤΥΞΗΣ- ΓΕΝΙΚΗ ΓΡΑΜΜΑΤΕΙΑ ΕΡΕΥΝΑΣ ΚΑΙ 

ΤΕΧΝ/ΓΙΑΣ». 1 

Αυτοδίκαιη Ανάκληση της υπ’ αριθμ. 94688/ΙΑ/30-7- 
2010 (ΦΕΚ1311 Β') Αδειας'Ιδρυσης Κέντρου Μετα- 
λυκειακής Εκπαίδευσης (Κολλεγίου, όπως μετονο¬ 
μάστηκαν τα Κέντρα Μεταλυκειακής Εκπαίδευσης 

με το ν. 4093/2012.). 2 

Τροποποίηση της υπ’ αριθμ. 92775/1Α/27-7-2010 από¬ 
φασης χορήγησης νέας άδειας λειτουργίας Κέ¬ 
ντρου Μεταλυκειακής Εκπαίδευσης (Κολλεγίου, 
όπως μετονομάστηκαν τα Κέντρα Μεταλυκεια- 

κής Εκπαίδευσης με το ν. 4093/2012). 3 

Τροποποίηση της υπ’ αριθμ. 92792/1Α/27-7-2010 
άδειας λειτουργίας του Κέντρου Μεταλυκειακής 
Εκπαίδευσης (Κολλεγίου, όπως μετονομάστηκαν 
τα Κέντρα Μεταλυκειακής Εκπαίδευσης με το ν. 
4093/2012) «ΑΜΕΡΙΚΑΝΙΚΟ ΚΟΛΛΕΓΙΟ ΕΛΛΑΔΟΣ 
- ΚΟΛΛΕΓΙΟ ΝΤΕΡΗ, ΤΗΕ ΑΜΕΒΙΟΑΝ ΟΟίίΕΟΕ 
ΟΡ ΟΒΕΕΟΕ - ϋΕΒΕΕ ΟΟίίΕΟΕ» δ.τ. «ΚΟΛΛΕΓΙΟ 

ΝΤΕΡΗ, ϋΕΒΕΕ ΟΟίίΕΟΕ». 4 

Έγκριση υπερωριακής απασχόλησης των υπαλλή¬ 
λων που υπηρετούν με διάθεση και δεν καλύ¬ 
πτουν οργανικές θέσεις στο Γραφείο του Ει¬ 
δικού Γραμματέα Ενιαίου Διοικητικού Τομέα 
Πρωτοβάθμιας και Δευτεροβάθμιας Εκπαίδευ¬ 
σης του Υπουργείου Παιδείας και Θρησκευμά¬ 
των, Πολιτισμού και Αθλητισμού. 5 

Υπερωριακή εργασία των υπαλλήλων του Οργανι¬ 
σμού Γεωργικών Ασφαλίσεων για το έτος 2013. 6 

Καθιέρωση με αμοιβή υπερωριακής εργασίας κατά τις 
εργάσιμες και εξαιρέσιμες ημέρες και τις νυχτερι¬ 
νές ώρες πέραν ή προς συμπλήρωση του υποχρε¬ 
ωτικού ωραρίου των μονίμων και με σχέση εργασί¬ 
ας ιδιωτικού δικαίου αορίστου χρόνου διοικητικών 


υπαλλήλων του ΙΚΑ - ΕΤΑΜ, για το έτος 2013. 7 

Έγκριση υπερωριακής απασχόλησης υπαλλήλων του 
Τμήματος Εμπορίου και Τουρισμού της Διεύθυν¬ 
σης Ανάπτυξης της Π. Ε. Δράμας. 8 


ΑΠΟΦΑΣΕΙ Σ 

Αριθμ. 2017/0051 (1) 

*Σύσταση και Συγκρότηση Ομάδας Ελέγχου για τη δι¬ 
ενέργεια ελέγχου της ΕΔΕΑ στο σύστημα διαχείρι¬ 
σης και ελέγχου του φορέα: «ΥΠΟΥΡΓΕΙΟ ΑΝΑΠΤΥ¬ 
ΞΗΣ- ΓΕΝΙΚΗ ΓΡΑΜΜΑΤΕΙΑ ΕΡΕΥΝΑΣ ΚΑΙ ΤΕΧΝ/ΓΙΑΣ». 

Ο ΠΡΟΕΔΡΟΣ ΤΗΣ ΕΠΙΤΡΟΠΗΣ 
ΔΗΜΟΣΙΟΝΟΜΙΚΟΥ ΕΛΕΓΧΟΥ 

Έχοντας υπόψη: 

1. Τις διατάξεις των αρθρ. 15 και 16 του Ν. 3614/2007 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2007-2013» 
(ΦΕΚ Α' 267). 

2. Τις διατάξεις του αρθρ. 10, παρ. 6 και 7 του 
Ν. 3840/2010 «Αποκέντρωση, απλοποίηση και ενίσχυση 
της αποτελεσματικότητας των διαδικασιών του Εθνικού 
Στρατηγικού Πλαισίου Αναφοράς (ΕΣΠΑ) 2007-2013 και 
άλλες διατάξεις» (ΦΕΚ Α' 53). 

3. Τις διατάξεις του άρθρου 25 παρ. 1 του Ν. 3492/2006 
«Οργάνωση συστήματος ελέγχου για τη διασφάλιση 
της χρηστής δημοσιονομικής διαχείρισης του Κρατικού 
Προϋπολογισμού και των εκτός του Κρατικού Προϋ¬ 
πολογισμού φορέων και άλλες διατάξεις» (ΦΕΚ Α'210). 

4. Τις διατάξεις του άρθρου 21 παρ. 3 του Ν. 4024/ 
27-10-2011 «Συνταξιοδοτικές ρυθμίσεις, ενιαίο μισθο¬ 
λόγιο- βαθμολόγιο, εργασιακή εφεδρεία και άλλες 
διατάξεις εφαρμογής του μεσοπρόθεσμου πλαισί¬ 
ου δημοσιονομικής στρατηγικής 2012-2015». (ΦΕΚ Α' 
40/226/27-10-2011). 

5. Την υπ’ αριθμ. 2/49837/0004/2-7-2008 (ΦΕΚ Β' 1334) 
απόφαση του Υπουργού Οικονομίας και Οικονομικών 
«Καθορισμός αρμοδιοτήτων και ρύθμιση θεμάτων λει¬ 
τουργίας της Επιτροπής Δημοσιονομικού Ελέγχου (άρ¬ 
θρο 15 Ν. 3614/2007)». 

6. Την υπ’ αριθμ. 2/49840/0004/2-7-2008 (ΦΕΚ Β' 1334) 
απόφαση του Υπουργού Οικονομίας και Οικονομικών 
σχετικά με την κατανομή των αρμοδιοτήτων των υπο¬ 
στηρικτικών της ΕΔΕΛ Διευθύνσεων Προγραμματισμού 
και Ελέγχων κ.λπ. (Δ51 και Δ56). 

7. Την υπ’ αριθμ. 2/46430/0004/24-7-2012 (ΦΕΚ Β' 2183) 
Απόφαση του Αναπληρωτή Υπουργού Οικονομικών «Με¬ 
ταβίβαση αρμοδιοτήτων και της εξουσίας να υπογρά- 

φουν «Με εντολή Αναπληρωτή Υπουργού» στο Γενικό 
Γραμματέα Δημοσιονομικής Πολιτικής, στους Προϊστα¬ 
μένους Γενικών Διευθύνσεων, Διευθύνσεων και Τμημά¬ 
των της Γ ενικής Γ ραμματείας Δημοσιονομικής Πολιτικής/ 
Γ ενικού Λογιστηρίου του Κράτους του Υπουργείου Οι¬ 
κονομικών» (Άρθρο 2, στοιχ. Β, παρ. 2, περιπτ. ιβ). 

8. Την υπ’ αριθμ. 2/78378/0022/29-12-2011 Απόφαση 
του Αναπληρωτή Υπουργού Οικονομικών «Καθορισμός 
αποζημίωσης στις ελεγκτικές ομάδες της παρ. 8 του 
άρθρου 16 του Ν. 3614/2007». (ΦΕΚ ΥΟΔΔ 20/19-1-2012). 

9. Το ετήσιο Πρόγραμμα Τεχνικής Υποστήριξης της 
εφαρμογής Ε.Δ.ΕΛ. για το έτος 2012. 

10. Το γεγονός ότι από τις διατάξεις αυτής της από¬ 
φασης προκαλείται, δαπάνη 900,00€ για την αμοιβή 
των ελεγκτών, πλέον εργοδοτικών εισφορών, η οποία 
βαρύνει τις πιστώσεις του Π/Υ Δημοσίων Επενδύσεων 
(Πρόγραμμα Τεχνικής Υποστήριξης της εφαρμογής της 
ΕΔΕΑ - Υποπρόγραμμα Β'). 

11. Την εγκεκριμένη στην αρ. 487/09-05-2012 συνεδρί¬ 
αση της ΕΔΕΑ Στρατηγική Ελέγχων και το εγκεκρι¬ 
μένο στην αρ. 501/02-08-2012 συνεδρίαση Πρόγραμμα 
Ελέγχων για την ελεγκτική περίοδο 01/07/2012 έως 
30/06/2013, αποφασίζουμε: 

1. Συστήνουμε Ομάδα για τη διενέργεια ελέγχου στο 
σύστημα διαχείρισης και ελέγχου του φορέα: «ΥΠΟΥΡΓΕΙΟ 
ΑΝΑΠΤΥΞΗΣ - ΓΕΝΙΚΗ ΓΡΑΜΜΑΤΕΙΑ ΕΡΕΥΝΑΣ ΚΑΙ ΤΕΧΝ/ 
ΓΙΑΣ» στο Ε.Π. ΑΝΤΑΓΩΝΙΣΤΙΚΟΤΗΤΑ ΚΑΙ ΕΠΙΧΕΙΡΗΜΑ¬ 
ΤΙΚΟΤΗΤΑ / ΕΤΠΑ, Ε.Π. ΘΕΣΣΑΛΙΑ -ΣΤΕΡΕΑ ΕΛΛΑΔΑ - 
ΗΠΕΙΡΟΣ / ΕΤΠΑ, Ε.Π. ΚΡΗΤΗ ΚΑΙ ΝΗΣΟΙ ΑΙΓΑΙΟΥ / ΕΤΠΑ, 
Ε.Π. ΜΑΚΕΔΟΝΙΑ - ΘΡΑΚΗ / ΕΤΠΑ, Π.Ε.Π. ΑΤΤΙΚΗ / ΕΤΠΑ. 

2. Την Ομάδα Ελέγχου αποτελούν οι: 

- ΓΙΑΛΟΥΡΗΣ ΔΗΜΗΤΡΗΣ του ΠΑΝΑΓΙΩΤΗ, με Α.Δ.Τ. 
ΑΒ 040874, υπάλληλος της 51ης Δ/νσης «Προγραμματι¬ 
σμού και Ελέγχων Επιχειρησιακών Προγραμμάτων που 
συγχρηματοδοτούνται από το Ευρωπαϊκό Ταμείο Περι¬ 
φερειακής Ανάπτυξης και το Ταμείο Συνοχής» του ΓΛΚ, 
κλάδου ΠΕ Δημοσιονομικών, ως συντονιστής. 

- ΚΑΣΤΑΝΙΑΣ ΣΠΥΡΙΔΩΝ του ΝΙΚΟΛΑΟΥ, με Α.Δ.Τ. Π 
655605, υπάλληλος της 51ης Δ/νσης «Προγραμματισμού 
και Ελέγχων Επιχειρησιακών Προγραμμάτων που συγ- 
χρηματοδοτούνται από το Ευρωπαϊκό Ταμείο Περιφε¬ 
ρειακής Ανάπτυξης και το Ταμείο Συνοχής» του ΓΛΚ, 
κλάδου ΠΕ Μηχανικών, ως μέλος. 

- ΑΓΟΡΑΣ ΧΑΡΑΛΑΜΠΟΣ του ΓΕΩΡΓΙΟΥ, με Α.Δ.Τ. Τ 
037146, υπάλληλος της 51ης Δ/νσης «Προγραμματισμού 
και Ελέγχων Επιχειρησιακών Προγραμμάτων που συγ- 
χρηματοδοτούνται από το Ευρωπαϊκό Ταμείο Περιφε¬ 
ρειακής Ανάπτυξης και το Ταμείο Συνοχής» του ΓΛΚ, 
κλάδου ΤΕ Δημοσιονομικών, ως μέλος. 

3. Ο έλεγχος θα διενεργηθεί από 08/01/2013 έως 
11/01/2013 και από 14/01/2013 έως και 16/01/2013 στην 
έδρα του φορέα στην ΑΘΗΝΑ. 

4. Έργο της Ομάδας είναι ο έλεγχος του συστήματος 
διαχείρισης και ελέγχου του ανωτέρω φορέα. 

5. Στα μέλη της Ομάδας Ελέγχου θα καταβληθεί η 
προβλεπόμενη αποζημίωση, σύμφωνα με την υπό στοι¬ 
χείο 8 του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

(*Δημοσιεύθηκε αρχικά στο ΦΕΚ 593/ΥΟΔΔ/31.12.2012). 

Αθήνα, 19 Δεκεμβρίου 2012 

Ο Πρόεδρος 
ΒΑΣΙΛΕΙΟΣ ΚΑΤΡΙΒΕΣΗΣ 


Αριθμ. 5653/1Α (2) 

Αυτοδίκαιη Ανάκληση της υπ’ αριθμ. 94688/1Α/30-7-2010 
(ΦΕΚ 1311 Β') Αδειας Ίδρυσης Κέντρου Μεταλυκειακής 
Εκπαίδευσης (Κολλεγίου, όπως μετονομάστηκαν τα Κέ¬ 
ντρα Μεταλυκειακής Εκπαίδευσης με το ν. 4093/2012.) 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Την παράγραφο 1 του άρθρου 1 του ν. 3696/2008 
(ΦΕΚ 177 Α') «Ίδρυση και λειτουργία Κολλεγίων και άλλες 
διατάξεις» όπως αντικαταστάθηκε με την περίπτωση 1 
της υποπαραγράφου Θ7 της παραγράφου Θ του άρθρου 
πρώτου του ν. 4093/2012 (ΦΕΚ 222 Α') και το άρθρο 7 της 
Πράξης Νομοθετικού Περιεχομένου «Ρυθμίσεις Κατεπει- 
γόντων Θεμάτων του ν. 4046/2012 και του ν. 4093/2012» 
(ΦΕΚ 229 Α'), σύμφωνα με την οποία τα Κέντρα Μετα- 
λυκειακής Εκπαίδευσης μετονομάστηκαν σε Κολλέγια. 

2. Την παράγραφο 2 του άρθρου 1 του ν. 3696/2008 
όπως τροποποιήθηκε με το άρθρο 45 του ν. 3848/2010 
(ΦΕΚ 71 Α') «Αναβάθμιση του ρόλου του εκπαιδευτικού- 
καθιέρωση κανόνων αξιολόγησης και αξιοκρατίας στην 
εκπαίδευση και λοιπές διατάξεις» και ισχύει. 

3. Το άρθρο 4 του ν. 3696/2008. 

4. Την παράγραφο 1 του άρθρου 10 του ν. 3696/2008 
όπως τροποποιήθηκε και ισχύει. 

5. Το στοιχείο β της παραγράφου 2 του άρθρου 22 
του ν. 3696/2008. 

6. Την παράγραφο 1 του άρθρου 8 του ν. 3696/2008 
όπως τροποποιήθηκε με το άρθρο 31 του ν. 4027/2011 
(ΦΕΚ 233 Α'). 

7. Την υπ’ αριθμ. 63893/ΙΑ/03-06-2010 (ΦΕΚ 774 Β') 
απόφαση της Υπουργού Παιδείας Δια Βίου Μάθησης 
και Θρησκευμάτων με θέμα «Εξειδίκευση των κριτηρίων 
για τη χορήγηση άδειας λειτουργίας σε Κέντρα Μετα- 
λυκειακής Εκπαίδευσης (ΚΕ.Μ.Ε.) που έχουν λάβει άδεια 
ίδρυσης σύμφωνα με τις διατάξεις της παραγράφου 2 
του άρθρου 6 του ν. 3696/2008 όπως τροποποιήθηκε 
και ισχύει», όπως τροποποιήθηκε και ισχύει. 

8. Την υπ’ αριθμ. 94688/1Α/30-7-2010 (ΦΕΚ 1311 Β') άδεια 
ίδρυσης Κέντρου Μεταλυκειακής Εκπαίδευσης (Κολλε¬ 
γίου, όπως μετονομάστηκαν τα Κέντρα Μεταλυκειακής 
Εκπαίδευσης με το ν. 4093/2012). 

9. Την υπ’ αριθμ. 158829/1Α/15-12-2010 (ΦΕΚ 2092 Β') 
Αδεια Λειτουργίας Κέντρου Μεταλυκειακής Εκπαίδευ¬ 
σης (Κολλεγίου, όπως μετονομάστηκαν τα Κέντρα Με- 
ταλυκειακής Εκπαίδευσης με το ν. 4093/2012). 

10. Την υπ’ αριθμ. 1799/12-9-2011 απόφαση σχετικά 
με «Ανάκληση της με αρ. 158829/ΙΑ/15-12-2010 (Β'2092) 
Υπουργικής απόφασης «Χορήγησης άδειας λειτουργίας 
Κέντρου Μεταλυκειακής Εκπαίδευσης» της ανώνυμης 
εταιρείας με την επωνυμία «ΖΥΓΟΣ ΥΠΗΡΕΣΙΕΣ ΕΚΠΑΙ¬ 
ΔΕΥΣΗΣ ΚΑΙ ΚΑΤΑΡΤΙΣΗΣ ΑΝΩΝΥΜΗ ΕΤΑΙΡΕΙΑ» και το 
διακριτικό τίτλο «ΑΤΗΕΝΙΑΝ». 

11. Την υπ’ αριθμ. 181/2012 απόφαση του Τμήματος Η' 
του Ακυρωτικού Σχηματισμού του Διοικητικού Εφετείου 
Αθηνών. 

12. Τις με ημερομηνία 19-9-2012 εκτυπώσεις της ιστοσε¬ 
λίδας νννννν.είΙίΘηίαηοοΙΙθρθ.ρΓ του Κέντρου Μεταλυκεια- 
κής Εκπαίδευσης (Κολλεγίου, όπως μετονομάστηκαν τα 
Κέντρα Μεταλυκειακής Εκπαίδευσης με το ν. 4093/2012) 
«ΖΥΓΟΣ ΥΠΗΡΕΣΙΕΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ 
ΑΝΩΝΥΜΗ ΕΤΑΙΡΕΙΑ» και δ.τ. «ΑΤΗΕΝΙΑΝ». 

13. Τη με αρ. 112796/ΙΑ/24-09-2012 κλήση σε προηγού¬ 
μενη ακρόαση σύμφωνα με το άρθρο 6 του ΚΔΔσίας 
(ν.2690/1999) 

14. Το από 26-9-2012 πρακτικό της προηγούμενης 
ακρόασης σύμφωνα με το άρθρο 6 του Κώδικα Διοικη¬ 
τικής Διαδικασίας (ν.2690/1999) των νομίμων εκπροσώ¬ 
πων της εταιρείας με την επωνυμία «ΖΥΓΟΣ ΥΠΗΡΕΣΙΕΣ 
ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ ΑΝΩΝΥΜΗ ΕΤΑΙΡΕΙΑ» 
και δ.τ. «ΑΤΗΕΝΙΑΝ». 

15. Το με αρ. πρωτ. 118408/1Α/03-10-2012 υπόμνημα και 
τη με αρ. 3108/10-10-2012 έκθεση απόψεων του νομίμου 
εκπροσώπου της εταιρείας με την επωνυμία «ΖΥΓΟΣ 
ΥΠΗΡΕΣΙΕΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ ΑΝΩΝΥΜΗ 
ΕΤΑΙΡΕΙΑ» και δ.τ. «ΑΤΗΕΝΙΑΝ» 

16. Την ανάγκη αυτοδίκαιης ανάκλησης της άδειας 
ίδρυσης Κέντρου Μεταλυκειακής Εκπαίδευσης (Κολ- 
λενίου, όπως μετονομάστηκαν τα Κέντρα Μεταλυκει- 
ακής Εκπαίδευσης με το ν. 4093/2012), που χορηγήθη¬ 
κε στην Ανώνυμη Εταιρεία με την επωνυμία «ΖΥΓΟΣ 
ΥΠΗΡΕΣΙΕΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ ΑΝΩΝΥΜΗ 
ΕΤΑΙΡΕΙΑ» και το διακριτικό τίτλο «ΑΤΗΕΝΙΑΝ», σύμφω¬ 
να με το στοιχείο β της παραγράφου 2 του άρθρου 
22 του ν. 3696/2008, προς προστασία του δημοσίου 
συμφέροντος και του συμφέροντος των σπουδαστών 
λόγω της παράβασης από το Κέντρο Μεταλυκειακής 
Εκπαίδευσης (Κολλέγιο, όπως μετονομάστηκαν τα Κέ¬ 
ντρα Μεταλυκειακής Εκπαίδευσης με το ν. 4093/2012) 
των διατασσομένων στη με αρ. 181/2012 απόφαση του 
Διοικητικού Εφετείου Αθηνών, της παραπλάνησης του 
Υπουργείου Παιδείας και θρησκευμάτων, Πολιτισμού και 
Αθλητισμού, ως προς την τήρηση αυτών και της υπο¬ 
τροπής σε μη συμμόρφωση στα οριζόμενα στο άρθρο 
6 του ν. 3696/2008 όπως τροποποιήθηκε και ισχύει και 
στην υπουργική απόφαση 63893/1Α/3-6-2010 ως προς 
την προβολή προγραμμάτων σπουδών που δεν είχαν 
ενταχθεί στην άδεια λειτουργίας του, η οποία ανακλή¬ 
θηκε με τη με αρ. 1799/12-9-2011 απόφαση. 

17. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Την αυτοδίκαιη ανάκληση σύμφωνα με το στοιχείο 
β της παραγράφου 2 του άρθρου 22 του ν. 3696/2008 
όπως τροποποιήθηκε και ισχύει, της με αρ. 94688/1Α/3 0- 
7-2010 (ΦΕΚ 1311 Β') άδειας ίδρυσης Κέντρου Μεταλυ- 
κειακής Εκπαίδευσης (Κολλεγίου, όπως μετονομάστη¬ 
καν τα Κέντρα Μεταλυκειακής Εκπαίδευσης με το ν. 
4093/2012), η οποία χορηγήθηκε στην Ανώνυμη Εταιρεία 
με την επωνυμία «ΖΥΓΟΣ ΥΠΗΡΕΣΙΕΣ ΕΚΠΑΙΔΕΥΣΗΣ ΚΑΙ 
ΚΑΤΑΡΤΙΣΗΣ ΑΝΩΝΥΜΗ ΕΤΑΙΡΕΙΑ» και το διακριτικό 
τίτλο «ΑΤΗΕΝΙΑΝ», καθώς διαπιστώθηκε: 

α) μη συμμόρφωση του Κέντρου Μεταλυκειακής Εκ¬ 
παίδευσης (Κολλεγίου, όπως μετονομάστηκαν τα Κέ¬ 
ντρα Μεταλυκειακής Εκπαίδευσης με το ν. 4093/2012) 
στα διατασσόμενα με τη με αρ. 181/2012 απόφαση του 
Διοικητικού Εφετείου Αθηνών, με την οποία επετράπη 
η συνέχιση της λειτουργίας του μετά την ανάκληση 
της υπ’ αριθμ. 158829/ΙΑ/15-12-2010 (ΦΕΚ 2092 Β') Άδεια 
Λειτουργίας του με τη με αρ. 1799/12-9-2011 απόφαση, 
αποκλειστικά και μόνο για τα προγράμματα σπουδών: 

ί) ΜαείθΓ οί ΑιΊε (ΜΑ) ίη ΙηοΙυείνθ Εάυοαίίοη, σε σύ¬ 
μπραξη με το ΝοΙΙίηςΙταπΊ ΤγθπΙ υηίνθΓείΙγ και ϋ) ΜθβΙθγ 
οί Αγ 13 (ΜΑ) ίη Οουηεθίίηρ-Θοςρΐίνθ ΒβίΐθνίοΓθΙ ΤίΐθΓθργ 
σε σύμπραξη με το υηίνθΓείΙγ οί \Λ/θΙθε ΝβννροΓί 


β) παραπλάνηση του Υπουργείου Παιδείας και θρη¬ 
σκευμάτων, Πολιτισμού και Αθλητισμού και των πολιτών 
ως προς την τήρηση από το Κέντρο Μεταλυκειακής 
Εκπαίδευσης (Κολλένιο, όπως μετονομάστηκαν τα Κέ¬ 
ντρα Μεταλυκειακής Εκπαίδευσης με το ν. 4093/2012) 
των διατασσομένων στη με αρ. 181/2012 απόφαση του 
Διοικητικού Εφετείου Αθηνών, καθώς μετά από έλεγχο 
στην ιστοσελίδα του διαπιστώθηκε η προβολή προγραμ¬ 
μάτων σπουδών που δεν περιλαμβάνονται στα επιτρε¬ 
πόμενα από την ανωτέρω απόφαση, με την οποία δεν 
χορηγήθηκε συνολική αναστολή εκτέλεσης της με αρ. 
1799/12-9-2011 απόφασης ανάκλησης, αλλά μόνο ως προς 
την παροχή των προγραμμάτων σπουδών: 

ί) ΜαείθΓ οί Αγϊ 5 (ΜΑ) ίη ΙηοΙυείνθ Εάυοαίίοη, σε σύ¬ 
μπραξη με το ΝοΙίίηρίιαπι ΤγθπΙ υηίνθΓείΙγ και ϋ) ΜθδίθΓ 
οί ΑΓίε (ΜΑ) ίη θουπεβΙίηρ-θορηΙΙΙνβ ΒβίΐθνίοΓθΙ ΤάβΓθργ 
σε σύμπραξη με το υηίνθΓδίΙγ οί ΙΛ/αΙβε ΝβννροΓί. 

γ) υποτροπή σε μη συμμόρφωση του Κέντρου Μετα- 
λυκειακής Εκπαίδευσης (Κολλεγίου, όπως μετονομά¬ 
στηκαν τα Κέντρα Μεταλυκειακής Εκπαίδευσης με το ν. 
4093/2012) στα οριζόμενα στο άρθρο 6 του ν. 3696/2008 
όπως τροποποιήθηκε και ισχύει και στην υπουργική 
απόφαση 63893/1Α/3-6-2010, ως προς την προβολή 
προγραμμάτων σπουδών που δεν είχαν ενταχθεί στη 
υπ’ αριθμ. 158829/1Α/15-12-2010 άδεια λειτουργίας του, η 
οποία ανακλήθηκε με τη με αρ. 1799/12-9-2011 απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 16 Ιανουάριου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 5681/1Α (3) 

Τροποποίηση της υπ’ αριθμ. 92775/1Α/27-7-2010 απόφα¬ 
σης χορήγησης νέας άδειας λειτουργίας Κέντρου 
Μεταλυκειακής Εκπαίδευσης (Κολλεγίου, όπως με¬ 
τονομάστηκαν τα Κέντρα Μεταλυκειακής Εκπαίδευ¬ 
σης με το ν. 4093/2012). 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Την παράγραφο 1 του άρθρου 1 του ν. 3696/2008 
(ΦΕΚ 177 Α') «Ιδρυση και λειτουργία Κολλεγίων και άλλες 
διατάξεις» όπως αντικαταστάθηκε με την περίπτωση 1 
της υποπαραγράφου Θ7 της παραγράφου Θ του άρθρου 
πρώτου του ν. 4093/2012 (ΦΕΚ 222 Α') και το άρθρο 7 της 
Πράξης Νομοθετικού Περιεχομένου «Ρυθμίσεις Κατεπει- 
γόντων Θεμάτων του ν. 4046/2012 και του ν. 4093/2012» 
(ΦΕΚ 229 Α'), σύμφωνα με την οποία τα Κέντρα Μετα- 
λυκειακής Εκπαίδευσης μετονομάστηκαν σε Κολλέγια. 

2. Το άρθρο 8 του ν. 3696/2008 (ΦΕΚ 177 Α') «Ίδρυση 
και λειτουργία Κολλεγίων και άλλες διατάξεις» όπως 
τροποποιήθηκε με το άρθρο 31 του ν. 4027/2011 (ΦΕΚ 
233 Α) «Ελληνόγλωσση Εκπαίδευση στο Εξωτερικό και 
άλλες διατάξεις» και ισχύει. 

3. Την υπ’ αριθμ. 119959/Η/20-10-2011 (ΦΕΚ 2351 Β') 
Κοινή Υπουργική Απόφαση σχετικά με «Συγχώνευση 
δια απορροφήσεως των Νομικών Προσώπων Ιδιωτικού 
Δικαίου «Εθνικό Κέντρο Πιστοποίησης Δομών Δια Βίου 
Μάθησης (Ε.Κ.Ε.Π.Ι.Σ), «Εθνικό Κέντρο Επαγγελματικού 

Προσανατολισμού (Ε.Κ.Ε.Π.), και «Εθνικός Οργανισμός 
Πιστοποίησης Προσόντων (Ε.Ο.Π.Π.)» όπως τροποποι¬ 
ήθηκε με την υπ' αρ. 147726/Η/23-12-2011 (ΦΕΚ 2957 Β') 
Κοινή Υπουργική Απόφαση. 

4. Την υπ’ αριθμ. 92775/1Α/27-7-2010 (ΦΕΚ 1302 Β') νέα 
άδεια λειτουργίας Κέντρου Μεταλυκειακής Εκπαίδευσης 
(Κολλεγίου, όπως μετονομάστηκαν τα Κέντρα Μεταλυ- 
κειακής Εκπαίδευσης με το ν. 4093/2012). 

5. Τις υπ’ αριθμ. 87831/31-07-2012 και 87835/31-07-2012 
αιτήσεις του Κέντρου Μεταλυκειακής Εκπαίδευσης 
(Κολλεγίου, όπως μετονομάστηκαν τα Κέντρα Μετα- 
λυκείακής Εκπαίδευσης με το ν. 4093/2012) «ΚΟΛΛΕΓΙΟ 
ΝΕΑ ΥΟΡΚΗ - ΝΕ\Λ/ ΥΟΒΚ ΟΟϋ-ΕΟΕ ΑΝΩΝΥΜΗ ΕΤΑΙ¬ 
ΡΕΙΑ» και το διακριτικό τίτλο «ΝΕ\Λ/ ΥΟΒΚ ΟΟϋ-ΕΘΕ 
Α.Ε.» με έδρα την Αθήνα με τα συνημμένα σε αυτή 
δικαιολογητικά, σχετικά με έγκριση πρόσθετων ειδι¬ 
κοτήτων με σύμπραξη, μετονομασία ήδη εγκεκριμένης 
ειδικότητας και τροποποίηση προγραμμάτων σπουδών 
ήδη εγκεκριμένων ειδικοτήτων. 

6. Την υπ’ αριθμ. Α/19001/04-10-2012 απόφαση της 
υπ’ αριθμ. 35/04-10-2012 συνεδρίασης του Δ.Σ. του 
Εθνικού Οργανισμού Πιστοποίησης Προσόντων και 
Επαγγελματικού Προσανατολισμού (Ε.Ο.Π.Π.Ε.Π) στην 
οποία διατυπώθηκε η γνώμη αυτού σύμφωνα με το 
άρθρο 12 του ν. 3696/2008 όπως τροποποιήθηκε με το 
άρθρο 31 του ν.4027/2011 (ΦΕΚ 233 Α') «Ελληνόγλωσση 
Εκπαίδευση στο Εξωτερικό και άλλες διατάξεις» και 
ισχύει. 

7. Την ανάγκη τροποποίησης άδειας λειτουργίας Κέ¬ 
ντρου Μεταλυκειακής Εκπαίδευσης (Κολλεγίου, όπως 
μετονομάστηκαν τα Κέντρα Μεταλυκειακής Εκπαίδευ¬ 
σης με το ν. 4093/2012). 

8. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Τροποποιούμε την υπ’ αριθμ. 92775/ΙΑ/27-7-2010 
(ΦΕΚ 1302 Β') νέα άδεια λειτουργίας Κέντρου Μετα- 
λυκειακής Εκπαίδευσης (Κολλεγίου, όπως μετονομά¬ 
στηκαν τα Κέντρα Μεταλυκειακής Εκπαίδευσης με 
το ν. 4093/2012), η οποία χορηγήθηκε στην Ανώνυμη 
Εταιρία με την επωνυμία «ΚΟΛΛΕΓΙΟ ΝΕΑ ΥΟΡΚΗ - 
ΝΕ\Α/ ΥΟΒΚ ΟΟϋ-ΕΟΕ ΑΝΩΝΥΜΗ ΕΤΑΙΡΕΙΑ» και το δια¬ 
κριτικό τίτλο «ΝΕ\Λ/ ΥΟΒΚ ΟΟϋ-ΕΟΕ Α.Ε.» με έδρα την 
Αθήνα, σύμφωνα με τη γνώμη του Δ. Σ. του Εθνικού 
Οργανισμού Πιστοποίησης Προσόντων και Επαγγελ¬ 
ματικού Προσανατολισμού (Ε.Ο.Π.Π.Ε.Π) όπως διατυ¬ 
πώθηκε στη με αρ. πρωτ. Α/19001/04-10-2012 απόφαση 
της με αρ. 35/04-10-2012 συνεδρίασης αυτού, ως προς 
την έγκριση πρόσθετων ειδικοτήτων με σύμπραξη, τη 
μετονομασία ήδη εγκεκριμένης ειδικότητας και την 
τροποποίηση προγραμμάτων σπουδών ήδη εγκεκρι¬ 
μένων ειδικοτήτων. 

Η δια της παρούσης τροποποιούμενη άδεια λειτουρ¬ 
γίας ισχύει μέχρι τη λήξη της με αρ. 92775/1Α/27-7-2010 
(ΦΕΚ 1302 Β') άδειας λειτουργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 16 Ιανουάριου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 


Αριθμ. 5689/ΙΑ (4) 

Τροποποίηση της υπ’ αριθμ. 92792/1Α/27-7-2010 άδειας 
λειτουργίας του Κέντρου Μεταλυκειακής Εκπαίδευ¬ 
σης (Κολλεγίου, όπως μετονομάστηκαν τα Κέντρα 
Μεταλυκειακής Εκπαίδευσης με το ν. 4093/2012) 
«ΑΜΕΡΙΚΑΝΙΚΟ ΚΟΛΛΕΓΙΟ ΕΛΛΑΔΟΣ - ΚΟΛΛΕΓΙΟ 
ΝΤΕΡΗ, ΤΗΕ ΑΜΕΒΙΟΑΝ ΟΟϋ-ΕΟΕ ΟΡ ΟΒΕΕΟΕ - 
ΩΕΒΕΕ ΟΟϋ-ΕΟΕ» δ.τ. «ΚΟΛΛΕΓΙΟ ΝΤΕΡΗ, ΩΕΒΕΕ 
ΟΟϋ-ΕΟΕ» 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Την παράγραφο 1 του άρθρου 1 του ν. 3696/2008 
(ΦΕΚ 177 Α') «Ίδρυση και λειτουργία Κολλεγίων και άλλες 
διατάξεις» όπως αντικαταστάθηκε με την περίπτωση 1 
της υποπαραγράφου Θ7 της παραγράφου Θ του άρθρου 
πρώτου του ν. 4093/2012 (ΦΕΚ 222 Α') και το άρθρο 7 της 
Πράξης Νομοθετικού Περιεχομένου «Ρυθμίσεις Κατεπει- 
γόντων Θεμάτων του ν. 4046/2012 και του ν. 4093/2012» 
(ΦΕΚ 229 Α'), σύμφωνα με την οποία τα Κέντρα Μετα- 
λυκειακής Εκπαίδευσης μετονομάστηκαν σε Κολλέγια. 

2. Το άρθρο 8 του ν. 3696/2008 (ΦΕΚ 177 Α') «Ίδρυση 
και λειτουργία Κολλεγίων και άλλες διατάξεις» όπως 
τροποποιήθηκε με το άρθρο 31 του ν.4027/2011 (ΦΕΚ 
233 Α') «Ελληνόγλωσση Εκπαίδευση στο Εξωτερικό και 
άλλες διατάξεις» και ισχύει. 

3. Την υπ’ αριθμ. 119959/Η/20-10-2011 (ΦΕΚ 2351 Β') 
Κοινή Υπουρνική Απόφαση σχετικά με «Συγχώνευση 
δια απορροφήσεως των Νομικών Προσώπων Ιδιωτικού 
Δικαίου «Εθνικό Κέντρο Πιστοποίησης Δομών Δια Βίου 
Μάθησης (Ε.Κ.Ε.Π.Ι.Σ), «Εθνικό Κέντρο Επαγγελματικού 
Προσανατολισμού (Ε.Κ.Ε.Π.), και «Εθνικός Οργανισμός 
Πιστοποίησης Προσόντων (Ε.Ο.Π.Π.)» όπως τροποποι¬ 
ήθηκε με την υπ’ αρ. 147726/Η/23-12-2011 (ΦΕΚ 2957 Β') 
Κοινή Υπουργική Απόφαση. 

4. Την υπ’ αριθμ. 92792/1Α/27-7-2010 (ΦΕΚ 1248 Β') άδεια 
λειτουργίας του Κέντρου Μεταλυκειακής Εκπαίδευσης 
(Κολλεγίου, όπως μετονομάστηκαν τα Κέντρα Μετα- 
λυκειακής Εκπαίδευσης με το ν. 4093/2012) «ΑΜΕΡΙΚΑ¬ 
ΝΙΚΟ ΚΟΛΛΕΓΙΟ ΕΛΛΑΔΟΣ - ΚΟΛΛΕΓΙΟ ΝΤΕΡΗ, ΤΗΕ 
ΑΜΕΒΙΟΑΝ ΟΟϋ-ΕΟΕ ΟΡ ΟΒΕΕΟΕ - ΩΕΒΕΕ ΟΟϋ-ΕΟΕ» 
και το διακριτικό τίτλο «ΚΟΛΛΕΓΙΟ ΝΤΕΡΗ, ΩΕΒΕΕ 
ΟΟϋ-ΕΟΕ» με έδρα την Αθήνα. 

5. Την υπ’ αριθμ. 109703/19-09-2012 αίτηση του Κέντρου 
Μεταλυκειακής Εκπαίδευσης (Κολλεγίου, όπως μετονο¬ 
μάστηκαν τα Κέντρα Μεταλυκειακής Εκπαίδευσης με το 
ν. 4093/2012)με τα συνημμένα σε αυτή δικαιολογητικά, 
σχετικά με την κατάργηση της δομής επί της οδού 
Ξενίας 6-8 στην Αθήνα Τ.Κ. 115 28. 

6. Την υπ’ αριθμ. Α/19003/04-10-2012 απόφαση της υπ’ 
αριθμ. 35/04-10-2012 συνεδρίασης του Δ.Σ. του Εθνικού 
Οργανισμού Πιστοποίησης Προσόντων και Επαγγελμα¬ 
τικού Προσανατολισμού (Ε.Ο.Π.Π.Ε.Π) στην οποία διατυ¬ 
πώθηκε η γνώμη αυτού σύμφωνα με το άρθρο 12 του 
ν. 3696/2008 όπως τροποποιήθηκε με το άρθρο 31 του 
ν. 4027/2011 (ΦΕΚ 233 Α') «Ελληνόγλωσση Εκπαίδευση 
στο Εξωτερικό και άλλες διατάξεις» και ισχύει. 

7. Την ανάγκη τροποποίησης της άδειας λειτουργίας 
του Κέντρου Μεταλυκειακής Εκπαίδευσης (Κολλεγί¬ 
ου, όπως μετονομάστηκαν τα Κέντρα Μεταλυκειακής 
Εκπαίδευσης με το ν. 4093/2012) «ΑΜΕΡΙΚΑΝΙΚΟ ΚΟΛ- 
ΛΕΓΙΟ ΕΛΛΑΔΟΣ - ΚΟΛΛΕΓΙΟ ΝΤΕΡΗ, ΤΗΕ ΑΜΕΒΙΟΑΝ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


3581 


ΟΟίίΕΘΕ ΟΡ ΘΠΕΕΟΕ - ϋΕΡΕΕ ΟΟίίΕΘΕ» καιτο δι¬ 
ακριτικό τίτλο «ΚΟΛΛΕΓΙΟ ΝΤΕΡΗ, ΘΕΒΕΕ ΟΟίίΕΘΕ». 

8. Το γεγονός ότι από τις διατάξεις της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Τροποποιούμε την υπ’ αριθμ. 92792/1Α/27-7-2010 (ΦΕΚ 
1248 Β') νέα άδεια λειτουργίας του Κέντρου Μετα- 
λυκειακής Εκπαίδευσης (Κολλεγίου, όπως μετονομά¬ 
στηκαν τα Κέντρα Μεταλυκειακής Εκπαίδευσης με το 
ν. 4093/2012), «ΑΜΕΡΙΚΑΝΙΚΟ ΚΟΛΛΕΓΙΟ ΕΛΛΑΔΟΣ- ΚΟΛ- 
ΛΕΓΙΟ ΝΤΕΡΗ, ΤΗΕ ΑΜΕΡΙΟΑΝ ΟΟίίΕΘΕ ΟΡ ΘΡΕΕΟΕ 
- ΟΕΡΕΕ ΟΟίίΕΘΕ» και το διακριτικό τίτλο «ΚΟΛΛΕΓΙΟ 
ΝΤΕΡΗ, ΩΕΡΕΕ ΟΟίίΕΘΕ» με έδρα την Αθήνα, σύμφωνα 
με τη γνώμη του Δ.Σ. του Εθνικού Οργανισμού Πιστο¬ 
ποίησης Προσόντων και Επαγγελματικού Προσανατολι¬ 
σμού (Ε.Ο.Π.Π.Ε.Π) όπως διατυπώθηκε στη με αρ. πρωτ. 
Α/19003/04-10-2012 απόφασή του, της με αρ. 35/04-10- 
2012 συνεδρίασης αυτού, ως προς την κατάργηση της 
δομής επί της οδού Ξενίας 6-8 στην ΑθήναΤ.Κ. 115 28. 

Η δια της παρούσης τροποποιούμενη άδεια λειτουρ¬ 
γίας ισχύει μέχρι τη λήξη της με αρ. 92792/1Α/27-7-2010 
(ΦΕΚ 1248 Β') άδειας λειτουργίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 16 Ιανουάριου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. 6180/Η (5) 

Έγκριση υπερωριακής απασχόλησης των υπαλλήλων 
που υπηρετούν με διάθεση και δεν καλύπτουν ορ¬ 
γανικές θέσεις στο Γραφείο του Ειδικού Γραμματέα 
Ενιαίου Διοικητικού Τομέα Πρωτοβάθμιας και Δευ¬ 
τεροβάθμιας Εκπαίδευσης του Υπουργείου Παιδεί¬ 
ας και Θρησκευμάτων, Πολιτισμού και Αθλητισμού 

Ο ΥΠΟΥΡΓΟΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ, 
ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

1. Τις διατάξεις: 

Του άρθρου 20 του ν. 4024/2011 (ΦΕΚ 226 τ.Α') «Συ- 
νταξιοδοτικές ρυθμίσεις,ενιαίο μισθολόγιο-βαθμολόγιο, 
εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρα¬ 
τηγικής 2012-2015», όπως ισχύει. 

2. Την υπ’ αριθμ. 2/78400/002214-11-2011 «Παροχή οδη¬ 
γιών για την εφαρμογή των διατάξεων του Δεύτερου 
Κεφαλαίου του ν. 4024/2011 (ΦΕΚ 226 τ.Α')» εγκύκλιο 
του Γ.Λ.Κ.. 

3. Την υπ’ αριθμ. οικ. 2/7093/0022/5-4-2004 κοινή 
υπουργική απόφαση «Επέκταση των διατάξεων του 
Ν.3205/2003 στο προσωπικό με σχέση εργασίας ιδιω¬ 
τικού δικαίου που απασχολείται στο Δημόσιο, Ν.Π.Δ.Δ. 
και Ο.Τ.Α.» (ΦΕΚ 215 τ. Β'/05/02/2004). 

4. Την απόφαση δέσμευσης πίστωσης ύψους συνο¬ 
λικά € 184.500,00 αριθμ. πρωτ. 1737/Η 07/01/2013 ΑΔΑ 
ΒΕΦΑ9-05Γ. 

5. Το γεγονός ότι η δαπάνη που θα προκύψει από 
την εκτέλεση των εγκρινόμενων ωρών εργασίας, ύψους 
συνολικά € 4.000,00 περίπου, σε καμία περίπτωση δεν 
επιτρέπεται να υπερβεί τις πιστώσεις που έχουν εγ¬ 


γράφει στον οικείο κωδικό αριθμό (ΚΑΕ 0511 Φ. 19-110) 
του τακτικού προϋπολογισμού του Υ.ΠΑΙ.Θ.Π.Α., όπως 
θα διαμορφωθεί με τα ποσοστά αποδέσμευσης που 
θα εγκριθούν. 

6. Το γεγονός ότι η υπερωριακή απασχόληση των 
ατόμων που υπηρετούν με διάθεση και δεν καλύπτουν 
οργανικές θέσεις στο γραφείο του Ειδικού Γ ραμματέα 
Ενιαίου Διοικητικού Τομέα Πρωτοβάθμιας και Δευτε¬ 
ροβάθμιας Εκπαίδευσης του Υπουργείου Παιδείας και 
Θρησκευμάτων, Πολιτισμού και Αθλητισμού κρίνεται 
απαραίτητη για την εύρυθμη λειτουργία και την κάλυψη 
των αυξημένων αναγκών των Πολιτικών Γ ραφείων του 
Υ.ΠΑΙ.Θ.Π.Α., αποφασίζουμε: 

Εγκρίνουμε την υπερωριακή απασχόληση πέραν των 
ωρών της υποχρεωτικής εργασίας, για 6 υπαλλήλους 
της Κ.Υ. του Υ.ΠΑΙ.Θ.Π.Α. που υπηρετούν με διάθεση 
και δεν καλύπτουν οργανικές θέσεις στο γραφείο του 
Ειδικού Γραμματέα Ενιαίου Διοικητικού Τομέα Πρωτο¬ 
βάθμιας και Δευτεροβάθμιας Εκπαίδευσης του Υπουρ¬ 
γείου Παιδείας και Θρησκευμάτων, Πολιτισμού και 
Αθλητισμού, για χρονικό διάστημα από τη δημοσίευση 
της απόφασης στην Εφημερίδα της Κυβερνήσεως έως 
31/03/2013 και για μέχρι 20 ώρες το μήνα για κάθε υπάλ¬ 
ληλο, προκειμένου να καλυφθούν εποχιακές, επείγουσες 
ή και έκτακτες ανάγκες των Πολιτικών Γραφείων του 
Υ.ΠΑΙ.Θ.Π.Α. 

Η δαπάνη που θα προκύψει από την απόφαση αυτή, 
δεν μπορεί σε καμία περίπτωση να υπερβεί το ποσό 
των € 4.000,00 συνολικά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 17 Ιανουάριου 2013 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

Αριθμ. Φ.80425/806/117 (6) 

Υπερωριακή εργασία των υπαλλήλων του Οργανισμού 
Γεωργικών Ασφαλίσεων για το έτος 2013. 

Ο ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις του άρθρου 20 του ν. 4024/2011 (ΦΕΚ 
226 Α') «Συνταξιοδοτικές ρυθμίσεις, ενιαίο μισθολόγιο 
- βαθμολόγιο, εργασιακή εφεδρεία και άλλες διατάξεις 
εφαρμογής του μεσοπρόθεσμου πλαισίου δημοσιονο¬ 
μικής στρατηγικής 2012-2015», όπως συμπληρώθηκε με 
το άρθρο πέμπτο παρ. 7 του Ν.4047/2012 (ΦΕΚ 31 Α') 
και αντικαταστάθηκε με τη παρ. 1 του άρθρου 45 του 
ν. 4071/2012 (ΦΕΚ 85 Α'). 

2. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του Π.Δ. 63/2005 
(ΦΕΚ 98 Α'). 

3. Την ανάγκη υπερωριακής απασχόλησης του προ¬ 
σωπικού του ΟΓΑ, προκειμένου να διεκπεραιωθούν οι 
εξής εργασίες: 

• Διεκπεραίωση εργασιών του Κλάδου Υγείας, όπως 
διεκπεραίωση αυξημένου όγκου εργασιών, δεδομένου 
ότι, οι ασφαλισμένοι των εντασσόμενων στον ΕΟΠΥΥ 
φορέων εξακολουθούν να προσέρχονται για θέματα 

παροχών ασθένειας σε είδος, στις υπηρεσίες από τις 
οποίες εξυπηρετούντο, πριν την έναρξη λειτουργίας του 
Ε.Ο.Π.Υ.Υ (1-1-2012) και οι οποίες συνεχίζουν να προβαί¬ 
νουν στον έλεγχο και την απόδοση των δικαιούμενων 
ποσών. Με την εφαρμογή του Ε.Κ.Π.Υ. του Ε.Ο.Π.Υ.Υ. 
που ισχύει από 01.01.2012, υπερδιπλασιάστηκαν οι πα¬ 
ροχές προς τους ασφαλισμένους σε σχέση με αυτές 
που προβλέπονταν από τον Κανονισμό Νοσοκομειακής 
Περίθαλψης ΟΓΑ (π.χ. γυαλιά, ακουστικά, υλικά περιτο- 
νάίκής, ειδική διατροφή, ειδική αγωγή, υποβοηθούμενη 
αναπαραγωγή, φάρμακα κ.λπ.). Διεκπεραίωση πενήντα 
έξι χιλιάδων (56.000) αιτήσεων ασφαλισμένων προς 
εκκαθάριση, ενώ έως το τέλος του 2013 αναμένονται 
εκατόν είκοσι χιλιάδες (120.000) νέες αιτήσεις μεμονω¬ 
μένων περιστατικών για την απόδοση δαπανών απευθεί¬ 
ας στους ασφαλισμένους, που αφορούν παροχές υγείας 
σε είδος, εξόφληση ληξιπρόθεσμων υποχρεώσεων προς 
παρόχους υγείας, διεκπεραίωση των εκκαθαρίσεων δα¬ 
πανών περίθαλψης για νοσηλεία ασφαλισμένων ΟΓ Α σε 
όλους τους παρόχους υγείας (κρατικά νοσοκομεία, απο¬ 
γευματινά ιατρεία, ιδιωτικές κλινικές, άσυλα, σχολεία, 
κέντρα αποκατάστασης, ιδιωτικά εργαστήρια, μονάδες 
ψυχικής υγείας) οι οποίες υπολογίζονται σε 1.800.000 
παραστατικά και εκκρεμούν από το 2007. 

• Υλοποίηση παροχών του Κλάδου Αγροτικής Εστίας, 
όπως έλεγχος και εκκαθάριση των αιτήσεων επιδότησης 
των επιχειρηματιών που συμμετέχουν και στα τέσσε¬ 
ρα προγράμματά του, εκκαθάριση και πληρωμή των 
συμβεβλημένων επιχειρήσεων, καθώς και έλεγχος των 
αιτήσεων συμμετοχής των επιχειρηματιών που θα συμ- 
μετάσχουν στα προγράμματα του έτους 2013 (ταξινόμη¬ 
ση, σχολαστικός έλεγχος, αλληλογραφίες, εκκαθάριση). 
Διαμόρφωση οδηγιών προς τη Μηχανογράφηση του 
ΟΓ Α και προς τα ΚΕΠ, προκειμένου να υλοποιηθούν τα 
προγράμματα, καθώς και να διαμορφωθούν κατάλογοι 
με τις συμβεβλημένες επιχειρήσεις ανά πρόγραμμα. 

• Διεκπεραίωση εργασιών του Κλάδου Οικογενειακών 
Επιδομάτων, όπως αποστολή απόψεων στα διοικητικά δι¬ 
καστήρια επί 700 περίπου, αγωγών - προσφυγών εναντί¬ 
ον του Οργανισμού, εκτέλεση 800 περίπου τελεσίδικων 
αποφάσεων (ατομικές και ομαδικές) των Διοικητικών Δι¬ 
καστηρίων. Επίσης, λόγω τροποποιήσεων στο νομοθετικό 
πλαίσιο που διέπει τις προϋποθέσεις χορήγησης όλων 
των οικογενειακών επιδομάτων, αναμένεται η συνέχιση 
καταβολής του πολυτεκνικού επιδόματος πέραν του 23ου 
έτους της ηλικίας τέκνου, λόγω σπουδών ή στρατιωτι¬ 
κής θητείας (ν. 3918/2011), χορήγηση και συνέχιση κατα¬ 
βολής των επιδομάτων στις τρίτεκνες και πολύτεκνες 
οικογένειες (ν. 4025/2011 και ν. 4052/2012), αλληλογραφία 
αναζήτησης των απαιτούμενων δικαιολογητικών για τη 
διαπίστωση ύπαρξης ή μη των προϋποθέσεων. Αντιμε¬ 
τώπιση της αύξησης του όγκου τόσο των μεταβολών 
του Μητρώου, όσο και του αριθμού των καταλογιστικών 
αποφάσεων. Διεκπεραίωση Πρόσθετων εργασιών, που 
έχει επιφέρει και η καθιέρωση της καταβολής των επι¬ 
δομάτων μέσω τραπεζικού λογαριασμού των δικαιούχων. 
Χορήγηση του ενιαίου επιδόματος στήριξης τέκνων, το 
οποίο χορηγείται από το πρώτο παιδί, σε αντικατάσταση 
των καταβαλλόμενων σήμερα οικογενειακών επιδομά¬ 
των, τα οποία καταργούνται. Διεκπεραίωση αιτήσεων 
για χορήγηση του νέου επιδόματος και ελέγχος των 
αιτήσεων για χορήγηση των αντικαθιστώμενων οικογε¬ 
νειακών επιδομάτων. 


• Διεκπεραίωση εργασιών και εκκρεμοτήτων του Κλά¬ 
δου Διεθνών Ασφαλιστικών Σχέσεων όπως, διεκπεραίω¬ 
ση 26.700 περίπου εισερχόμενων εγγράφων (αιτήσεων 
συνταξιοδότησης, απαντητικών εγγράφων, αναφορών, 
δικαιολογητικών για συμπλήρωση φακέλων κλπ.), σχε- 
διασμός των νέων ηλεκτρονικών εντύπων επικοινωνίας 
των φορέων, που προβλέπονται από τους Ευρωπαϊκούς 
Κανονισμούς 883/2004 και 987/2009, καθώς και ο επανα- 
σχεδιασμός των χρησιμοποιούμενων εντύπων με σκοπό 
τη μετατροπή τους σε ηλεκτρονικές φόρμες, καταχώ¬ 
ριση 2.500 περίπου εισερχόμενων στο Πληροφοριακό 
Σύστημα του Ο.Γ.Α., διεκπεραίωση 6.763 τιμολόγιων Ε125 
και Ε127 και 320 αιτήσεων για έκδοση ΕΚΑΑ, καθώς και 
αιτήσεων για έκδοση κοινοτικών εντύπων. 

• Διεκπεραίωση εργασιών του Κλάδου Δ' Οικονομι¬ 
κών Υπηρεσιών, όπως εργασίες κλεισίματος ισολογι¬ 
σμού- απολογισμού ΟΓ Α οικονομικών ετών 2010 και 2011, 
υποστηρικτικές εργασίες για τον έλεγχο των ορκωτών 
ελεγκτών χρήσεως 2007, υποστηρικτικές εργασίες κατά 
το διαχειριστικό έλεγχο του Υπουργείου Εργασίας και 
Κοινωνικής Ασφάλισης για τα έτη 2002 έως και 2006, 
έλεγχος αχίΓαίΙε της ΑΤΕ των ετών 2011 και 2012, κω- 
δικογράφηση και καταχώριση στους Η/Υ, αποστολή 
κατασχετηρίων στα ασφαλιστικά ταμεία για είσπραξη 
οφειλών καταλογιστικών αποφάσεων έτους 2009-2011, 
αλληλοσυμψηφισμός χρεωπιστούμενων - απαιτούμε- 
νων ποσών Διαδοχικής Ασφάλισης έτους διακανονισμού 
2010 και για το ΙΚΑ-ΕΤΑΜ έτους 2007, ολοκλήρωση δι¬ 
ακανονισμού βασικής σύνταξης έτους 2012. 

• Εφαρμογή νέων διατάξεων από τον Κλάδο Κύ¬ 
ριας Ασφάλισης, όπως: α) Υλοποίηση διατάξεων του 
ν.3863/2010, ί) με τα άρθρα 20 και 22 καθιερώθηκε το ερ- 
γόσημο, Ν) με τα άρθρα 53 και 62 καθιερώθηκε νέο ενιαίο 
σύστημα ρύθμισης οφειλών, β) Επίσης με τις διατάξεις 
της παρ. 8 του άρθρου 48 του ν. 3943/2011 προβλέπεται 
νέα ευνοϊκή ρύθμιση οφειλόμενων εισφορών για τους 
αυτοτελώς απασχολούμενους οφειλέτες του κλάδου, γ) 
Υλοποίηση των διατάξεων της παρ. 4 του άρθρου 44 του 
ν.3986/2011 με τις οποίες προβλέπεται η υποχρεωτική 
μετάταξη των ασφαλισμένων του κλάδου σε μεγαλύτε¬ 
ρη ασφαλιστική κατηγορία από 01-01-2012, δ) Υλοποίηση 
των διατάξεων των άρθρων 5 και 6 του ν. 4018/2011, οι 
οποίες τροποποιήθηκαν με τις διατάξεις του άρθρου 
43 του ν. 4061/2012, με τις οποίες ρυθμίζονται θέματα 
όσον αφορά την εποχιακή εργασία των πολιτών τρίτων 
χωρών καθώς και των αλλοδαπών μετακλητών και την 
ασφάλιση τους στον ΟΓ Α μετά από προκαταβολή των 
ανάλογων ασφαλιστικών εισφορών, ε) Υλοποίηση των 
διατάξεων του άρθρου 53 του ν. 3996/2011 καθώς και του 
άρθρου 32 του ν. 4075/2012 με τις οποίες θεσπίστηκαν 
αλλαγές στο πλαίσιο υπαγωγής στην ασφάλιση των 
επαγγελματιών, βιοτεχνών και εμπόρων που ασκούν τη 
δραστηριότητά τους σε περιοχές με ειδικά πληθυσμιακά 
κριτήρια. Η εφαρμογή των νέων διατάξεων έχει ως απο¬ 
τέλεσμα την επιβάρυνση όσον αφορά στον επανέλεγχο 
των προϋποθέσεων ασφάλισης των ανωτέρω προσώ¬ 
πων (αλληλογραφίες με τους ενδιαφερομένους και τις 
εμπλεκόμενες υπηρεσίες, πράξεις διακοπής ασφάλι¬ 
σης κ.α.). στ) Την πληρωμή ασφαλιστικών εισφορών 
των αυτοτελώς απασχολούμενων και των εργοδοτών 
ανά τρίμηνο μέσω ΔΙΑΣ, κλπ. ζ) Διεκπεραίωση αιτήσεων 
για Βεβαιώσεις Ασφάλισης - Ασφαλιστικής Ενημερότη¬ 
τας από φορείς και ιδιώτες, καθώς και εργασιών για 

αντιμετώπιση της μετάθεσης κατά δύο έτη της λήξης 
ασφάλισης λόγω ορίου ηλικίας (από το 64ο στο 66ο), 
με τις διατάξεις του ν. 4093/2012. η) Στο πλαίσιο της 
μνημονιακής υποχρέωσης της χώρας για βελτίωση 
του συστήματος είσπραξης ασφαλιστικών εισφορών, 
ο Κλάδος προβαίνει στις απαραίτητες ενέργειες και 
μηχανογραφικές παρεμβάσεις του συστήματος εσόδων 
με παρακολούθηση των εισπράξεων και συνεχή έκδοση 
στοιχείων, σχετικά με την είσπραξη εισφορών και με 
απώτερο στόχο την πάταξη της εισφοροδιαφυγής. 

• Διεκπεραίωση πρόσθετων εργασιών του Κλάδου 
Συντάξεων, όπως εξέταση 6.235 περίπου εκκρεμών 
υποθέσεων για χορήγηση συνταξιοδοτικών παροχών 
αναπηρίας, ύστερα από την έκδοση των αποφάσεων 
των υγειονομικών επιτροπών των ΚΕ.Π.Α., καθώς και 
έκδοση των αποφάσεων συνταξιοδότησης, επανέλεγ¬ 
χος από 1-1-2013 με βάση τα νέα κριτήρια, που έθεσε 
ο ν. 4093/2012, των ήδη 30.000 περίπου συνταξιούχων 
ανασφάλιστων υπερήλικων και διαχείριση 4.250 νέων 
αιτήσεων, που βρίσκονται σήμερα σε εκκρεμότητα, δι¬ 
αχείριση ενστάσεων ενώπιον του Οργάνου Εξέτασης 
Ενστάσεων του Ο.Γ.Α., πρόσθετες εργασίες σχετικά με 
τη Διαδοχική Ασφάλιση. 

• Υλοποίηση νέων υπηρεσιακών αντικειμένων από τον 
Κλάδο Μητρώου Συνταξιούχων και Πληρωμής Συντά¬ 
ξεων, όπως α) Έλεγχος διπλοσυνταξιούχων, έλεγχος 
και προώθηση μεταβολών για την οριστική τακτοποίη¬ 
ση των μερίδων και την αναζήτηση των αχρεωστήτως 
καταβληθέντων, έλεγχος των δικαιούχων ορφανικών 
συντάξεων σε τέκνα που σπουδάζουν, πληρωμές συντά¬ 
ξεων Εξωτερικού, οι οποίες υλοποιούνται μέσω Α.Τ.Ε. και 
χωρίς ιδιαίτερη μηχανογραφική υποστήριξη, πλήθος με¬ 
ταβολών άμεσα εκτελεστών στην απονομή συνταξιοδό- 
τησης με το ν. 4093/2012. β) Πληρωμή συντάξεων μέσω 
ΔΙΑΣ (άνοιγμα νέων λογαριασμών, τροποποίηση ήδη 
υπαρχόντων, αλλαγή στο πιστωτικό ίδρυμα πληρωμής 
κ.α.), αντιμετώπιση προβλημάτων που ανακύπτουν από 
τον τρόπο αυτό πληρωμής (καταχώριση λανθασμένων 
κωδικών ΙΒΑΝ, ϋΙΑ3, έλεγχος οικονομικών - ονομαστι¬ 
κών στοιχείων - λόγω συνωνυμιών), αναζήτηση από τις 
τράπεζες και τα ΕΛ.ΤΑ., καθώς και από συνδικαιούχους 
τραπεζικών λογαριασμών, των ποσών των συντάξεων, 
που πιστώθηκαν αντικανονικά σε λογαριασμούς συντα¬ 
ξιούχων, που έχουν αποβιώσει, αναζήτηση αντικανονικών 
πληρωμών από τα ΕΛ.ΤΑ και από την Αγροτική Τράπε¬ 
ζα με το προηγούμενο σύστημα πληρωμών, αναζήτηση 
των αχρεωστήτως καταβληθεισών συντάξεων μετά το 
θάνατο των συνταξιούχων από τους συνδικαιούχους, 
διενέργεια πρώτης απογραφής συνταξιούχων, καθώς 
και της καταγραφής, που ακόμα βρίσκεται σε εξέλιξη, 
αποστολή στην Εισαγγελία 1.000 περίπου αναπόγραφων 
και συνέχιση έρευνας με απαντήσεις και καταθέσεις 
στα Προανακριτικά. γ) Έξοδα κηδείας - κληρονομικά. 

• Διενέργεια ελέγχων που πραγματοποιεί ο Κλάδος 
Επιθεώρησης για την επικράτηση της νομιμότητας, την 
είσπραξη εσόδων και την πάταξη της εισφοροδιαφυγής, 

• Γραμματειακή Υποστήριξη γραφείου Διοικητή, κλπ. 

4. Το γεγονός ότι η δαπάνη που προκαλείται με την 

απόφαση αυτή ανέρχεται στο ποσό των τετρακοσίων 
εβδομήντα οκτώ χιλιάδων και οκτακόσιων ενενήντα τρι¬ 
ών ευρώ και εξήντα λεπτών(478.893,60) € περίπου και 
θα βαρύνει τον προϋπολογισμό του Ο.Γ.Α. έτους 2013 
(ΚΑΕ 0261.01), αποφασίζουμε: 


Εγκρίνεται η καθιέρωση με αμοιβή υπερωριακής ερ¬ 
γασίας των υπαλλήλων του Οργανισμού Γεωργικών 
Ασφαλίσεων, για το έτος 2013 και συγκεκριμένα: για 
τετρακόσιους ενενήντα εννέα (499) υπαλλήλους, εκα¬ 
τόν είκοσι χιλιάδες (120.000) ώρες για εργασία που θα 
παρέχεται από Δευτέρα μέχρι και Παρασκευή μετά το 
πέρας του ωραρίου και μέχρι τρεις (3) ώρες ημερησίως, 
εκτός των υπαλλήλων της Γραμματείας Διοίκησης, των 
οποίων η υπερωριακή εργασία θα πραγματοποιείται 
μετά το πέρας του ωραρίου και μέχρι τέσσερις (4) ώρες 
ημερησίως, των υπαλλήλων που μετακινούνται εκτός 
έδρας για διενέργεια ελέγχων των οποίων η υπερωρι- 
ακή εργασία θα πραγματοποιείται μετά το πέρας του 
ωραρίου και μέχρι πέντε (5) ώρες ημερησίως. Οι ως 
άνω ώρες απογευματινής υπερωριακής εργασίας δεν 
θα υπερβαίνουν τις είκοσι (20) ανά υπάλληλο μηνιαία. 

Η διάθεση και κατανομή των παραπάνω ωρών υπε- 
ρωριακής απασχόλησης θα γίνει με απόφαση του Δι¬ 
οικητή του ΟΓΑ, ανάλογα με τις υπηρεσιακές ανάγκες. 
Υπεύθυνοι για την παρακολούθηση και τον έλεγχο της 
πραγματοποίησης της υπερωριακής απασχόλησης θα 
είναι οι Προϊστάμενοι των Κλάδων, Υπηρεσιών και Πε¬ 
ριφερειακών Υποκαταστημάτων του Οργανισμού. 

Η απόφαση αυτή ισχύει από τη δημοσίευσή της στην 
Εφημερίδα της Κυβέρνησης και μέχρι 31-12-2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. Φ.80425/550/84 (7) 

Καθιέρωση με αμοιβή υπερωριακής εργασίας κατά τις 
εργάσιμες και εξαιρέσιμες ημέρες και τις νυχτερινές 
ώρες πέραν ή προς συμπλήρωση του υποχρεωτικού 
ωραρίου των μονίμων και με σχέση εργασίας ιδιω¬ 
τικού δικαίου αορίστου χρόνου διοικητικών υπαλλή¬ 
λων του ΙΚΑ - ΕΤΑΜ, για το έτος 2013. 

Ο ΥΠΟΥΡΓΟΣ ΕΡΓΑΣΙΑΣ, ΚΟΙΝΩΝΙΚΗΣ 
ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις των άρθρων 4 και 20 του Ν. 4024/2011 
(ΦΕΚ 226 Α) «Συνταξιοδοτικές ρυθμίσεις, ενιαίο μισθολό¬ 
γιο - βαθμολόγιο, εργασιακή εφεδρεία και άλλες διατά¬ 
ξεις εφαρμογής του μεσοπρόθεσμου πλαισίου δημοσι¬ 
ονομικής στρατηγικής 2012-2015», όπως συμπληρώθηκε 
με το άρθρο πέμπτο παρ. 7 του Ν.4047/2012 (ΦΕΚ 31 Α) 
και αντικαταστάθηκε με τη παρ. 1 του άρθρου 45 του 
Ν. 4071/2012 (ΦΕΚ 85 Α'). 

2. Τις διατάξεις του άρθρου 90 του «Κώδικα νομοθεσίας 
για την Κυβέρνηση και τα Κυβερνητικά Όργανα» που κυ¬ 
ρώθηκε με το άρθρο πρώτο του Π.Δ. 63/2005 (ΦΕΚ 98 Α). 

3. Τις διατάξεις του άρθρου 1 του Ν. 2556/1997 (ΦΕΚ 
270 Α) «Μέτρα κατά της εισφοροδιαφυγής, διασφάλιση 
εσόδων ΙΚΑ και άλλα θέματα» με τις οποίες καθορίζεται 
η λειτουργία για όλο το εικοσιτετράωρο της Ειδικής 
Υπηρεσίας Ελέγχου Εσόδων Ασφάλισης (Ε ΥΠ.Ε.Α.) - 
ΙΚΑ - ΕΤΑΜ. 

4. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των πεντακοσίων 

είκοσι επτά χιλιάδων πεντακοσίων πενήντα ευρώ και 
δώδεκα λεπτά (527 550,12 €) περίπου και θα βαρύνει την 
εγγεγραμμένη πίστωση στον υπό έγκριση προϋπολογι¬ 
σμό του ΙΚΑ -ΕΤΑΜ έτους 2013 με τα στοιχεία ΚΑΕ 0261 
και 0263, αποφασίζουμε: 

Εγκρίνεται η καθιέρωση με αμοιβή υπερωριακής ερ¬ 
γασίας, για το έτος 2013, των μονίμων και με σχέση ερ¬ 
γασίας ιδιωτικού δικαίου αορίστου χρόνου διοικητικών 
υπαλλήλων του ΙΚΑ - ΕΤΑΜ. 

• για την Ειδική Υπηρεσία Ελέγχου Ασφάλισης 
(Ε.ΥΠ.ΕΑ), 

• για τη φύλαξη των κτιρίων του Ιδρύματος, στα οποία 
υπάρχουν χρηματικά αποθεματικά, αποθήκη δωροσή- 
μων, ιατρικά όργανα μεγάλης οικονομικής αξίας, ως 
εξής: 

1. Υπερωριακή εργασία που παρέχεται κατά τις απο¬ 
γευματινές ώρες και μέχρι την 22η ώρα, για πενήντα 
(50) διοικητικούς υπαλλήλους, δώδεκα χιλιάδες (12.000) 
ώρες. Οι ως άνω ώρες δεν θα υπερβαίνουν τις είκοσι 
(20) ανά υπάλληλο μηνιαία. 

2. Για νυχτερινή εργασία εργασίμων ημερών, που πα¬ 
ρέχεται από την 22η ώρα μέχρι την 6η πρωινή πέραν 
της υποχρεωτικής, για πενήντα τρεις (53) διοικητικούς 
υπαλλήλους, δέκα χιλιάδες εκατόν δεκαέξι (10.116) ώρες. 

Οι ως άνω ώρες δεν θα υπερβαίνουν τις δεκαέξι (16) 
ανά υπάλληλο μηνιαία. 

3. Γ ια νυχτερινή εργασία εργασίμων ημερών, που πα¬ 
ρέχεται για τη συμπλήρωση της υποχρεωτικής εβδο¬ 
μαδιαίας εργασίας, για ογδόντα πέντε (85) διοικητικούς 
υπαλλήλους, ενενήντα πέντε χιλιάδες τετρακόσιες σα¬ 
ράντα οκτώ (95.448) ώρες. 

4. Γ ια εργασία νυχτερινή ή ημερήσια Κυριακών και 
εξαιρέσιμων ημερών που παρέχεται για τη συμπλήρωση 
της υποχρεωτικής εβδομαδιαίας εργασίας, για πενήντα 
έξι (56) διοικητικούς υπαλλήλους, είκοσι επτά χιλιάδες 
διακόσιες ογδόντα οκτώ (27.288) ώρες. 

5. Γ ια εργασία που παρέχεται κατά τις Κυριακές και 
εξαιρέσιμες ημέρες πέραν της υποχρεωτικής, για πενή¬ 
ντα έναν (51) διοικητικούς υπαλλήλους, εννέα χιλιάδες 
εξακόσιες τριάντα (9.630) ώρες. Οι ως άνω ώρες δεν 
θα υπερβαίνουν τις δεκαέξι (16) ανά υπάλληλο μηνιαία. 

Η κατανομή των παραπάνω ωρών υπερωριακής απα¬ 
σχόλησης θα γίνει με απόφαση του Διοικητή του ΙΚΑ- 
ΕΤΑΜ και η πραγματοποίησή τους διαπιστώνεται με 
βεβαίωση του οικείου Προϊσταμένου Διεύθυνσης. 

Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως και μέχρι 31-12-2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 2013 

Ο ΥΠΟΥΡΓΟΣ 

ΙΩΑΝΝΗΣ ΒΡΟΥΤΣΗΣ 
-♦- 

Αριθμ. 133 (8) 

Έγκριση υπερωριακής απασχόλησης υπαλλήλων του 
Τμήματος Εμπορίου και Τουρισμού της Διεύθυνσης 
Ανάπτυξης της Π. Ε. Δράμας. 

Ο ΑΝΤΙΠΕΡΙΦΕΡΕΙΑΡΧΗΣ ΔΡΑΜΑΣ 

Έχοντας υπόψη : 

1. Τις διατάξεις του άρθρου 186 περ. II τομέας Δ αρ. 17 

του Ν. 3852/2010 (ΦΕΚ 87 τ.Α'/2010 «Νέα Αρχιτεκτονική 
της Αυτοδιοίκησης και της Αποκεντρωμένης Διοίκησης- 
Πρόγραμμα Καλλικράτης». 

2. Το Π.Δ. 144/2010 (ΦΕΚ 23 7/τ. Α72010) «Οργανισμός 
της Περ/κής Ενότητας Δράμας». 

3. Το άρθρο 3 του Ν. 3103/03 (ΦΕΚ 237/τ.Α72003) με 
το οποίο μεταβιβάσθηκε η αρμοδιότητα του ελέγχου 
Μέτρων και Σταθμών στις Δ/νσεις Εμπορίου των Νο¬ 
μαρχιακών Αυτοδιοικήσεων. 

4. Το άρθρο 20 του Ν. 4024/2011 (ΦΕΚ 226 τ.Α72011). 

5. Την υπ’ αριθμ. πρωτ. 39/2011 (ΦΕΚ 122 τ. Β72011) 
Απόφαση του Περιφερειάρχη Α.Μ.Θ. «Περί μεταβίβασης 
αρμοδιοτήτων στους άμεσα εκλεγμένους Αντιπεριφε- 
ρειάρχες». 

6. Το άρθρο 25 παρ. 7 του Ν. 2738/1999. 

7. Το γεγονός ότι από την απόφαση αυτή προκαλείται 
δαπάνη περίπου 10.800,00 ευρώ σε βάρος του λογα¬ 
ριασμού Μέτρων και Σταθμών του Τμήματος Εμπορίου 
και Τουρισμού της Δ/νσης Ανάπτυξης της ΠΈ. Δράμας, 
στον οποίο κατατίθενται χρηματικά ποσά, σε εφαρμο¬ 
γή των διατάξεων του εδαφίου β της παραγράφου 2 
του άρθρου 12 του Ν. 3190/2003 (ΦΕΚ 249/Α/30-10-2003), 
αποφασίζουμε: 

1. Εγκρίνουμε την υπερωριακή απασχόληση μέχρι 
31-12-2013 και μέχρι την 22α βραδινή ώρα τις εργάσιμες 
ημέρες, για 10 υπαλλήλους του Τμήματος Εμπορίου και 
Τουρισμού της ΠΈ. Δράμας. 

2. Έργο των παραπάνω υπαλλήλων που θα εργασθούν 
υπερωριακά είναι η διενέργεια αρχικού, περιοδικού και 
εκτάκτου ελέγχου Μέτρων και Σταθμών, λοιπών μετρο- 
λογικών ελέγχων, καθώς και ο έλεγχος των βυτιοφόρων 
αυτοκινήτων μεταφοράς και διανομής υγρών καυσίμων 
για την προστασία του καταναλωτικού κοινού από τυχόν 
καταδολιεύσεις κατά τις παραδόσεις του πετρελαίου 
θέρμανσης. 

3. Ώρες μηνιαίας απασχόλησης κατά υπάλληλο μέχρι 
είκοσι (20). 

4. Αριθμός υπαλλήλων 10 

Συνολικός αριθμός ωρών 2400 

Απαιτούμενη δαπάνη 10.800,00 Ευρώ 

5. Η δαπάνη βαρύνει τον προϋπολογισμό της Περιφέ¬ 
ρειας Α.Μ.Θ. Φορέας 1351 και Κωδικός 0511.0001 όπου 
υπάρχει εγγεγραμμένη πίστωση και θα καλυφθεί από 
τον λογαριασμό Μέτρων και Σταθμών του Τμήματος 
Εμπορίου και Τουρισμού της Δ/νσης Ανάπτυξης της Π. 
Ε. Δράμας με ΚΑΕ 2299 και Κωδικό 901-13 από πιστώ¬ 
σεις του Υπουργείου Ανάπτυξης, Ανταγωνιστικότητας, 
Υποδομών, Μεταφορών και Δικτύων. 

6. Ο προϊστάμενος της Διεύθυνσης Ανάπτυξης, της 
ΠΈ. Δράμας θα βεβαιώσει την πραγματοποίηση της 
υπερωριακής απασχόλησης καθώς και την εκτέλεση 
του αντίστοιχου έργου. 

7. Η απόφαση αυτή ισχύει ένα μήνα πριν τη δημοσί¬ 
ευσή της στην Εφημερίδα της Κυβερνήσεως και μέχρι 
31-12-2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 15 Ιανουάριου 2013 
Ο Αντιπεριφερειάρχης 
ΙΩΑΝΝΗΣ ΞΑΝΘΟΠΟΥΛΟΣ 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

